Նախագծի նկարագրությունը զետեղված է NASA-ի կայքում։ «Փոթորիկների մոլորակի» մակերեւույթի վրա իջնել չի ենթադրվում: Չնայած այն բանին, որ Վեներան իր երկրաբանական կառուցվածքով շատ նման է Երկրին, դրա մթնոլորտի առանձնահատկությունները հանգեցնում են այն բանին, որ այդ երկնային մարմնի մակերեւույթն այն աստիճան է շիկացած, որ այնտեղ կապարը կարող է հալվել: Դրա փոխարեն մթնոլորտի վերին շերտերում՝ մոտավորապես 50 կիլոմետր բարձրության վրա, ճառագայթման խտությունն ու մակարդակը միանգամայն հիշեցնում են երկրայինը: